**KLINIKA ZA INFEKTIVNE BOLESTI**

**“DR. FRAN MIHALJEVIĆ”**

**ZAGREB**

**MIROGOJSKA CESTA 8**

**III objašnjenje vezano uz dokumentaciju za nadmetanje u otvorenom postupku javne nabave broj 15/2015 Gorivo**

u.broj: 01-955-10-2015

U Zagrebu, 07.10.2015.

Sukladno članku 31. stavku 3. Zakona o javnoj nabavi (NN 90/11, 83/13, 143/13 i 13/14) gospodarski subjekt je zatražio pojašnjenje dokumentacije za nadmetanje predmetnog postupka:

**Upit:**

Poštovani,

Nastavno na zadnje objavljenu dokumentaciju za nadmetanje, a obzirom da se uz ponudu obavezno prilaže potpisani Prijedlog Okvirnog sporazuma, molimo za dodatna pojašnjenja i izmijene Prijedloga okvirnog sporazuma kako slijedi:

*čl. 14 st. 5  koji glasi: „Naručitelj nema nikakve obveze ni odgovornosti ukoliko se pojave zahtjevi prema Pružatelju nezavisno kojeg karaktera od strane trećih osoba.“*

Molimo za pojašnjenje ovog stavka – kakvi bi zahtjevi mogli nastati?

*Čl. 18. Stavak 1 koji glasi: „Ovaj Ugovor stupa na snagu danom potpisivanja ugovornih strana. Odredbe ovog Ugovora izraz su volje ugovornih strana, te ga se iste odriču pobijati. Na Ugovor se primjenjuje zakonodavstvo Republike Hrvatske, a jezik Ugovora je hrvatski jezik.“*

Predlažemo brisati rečenicu iz ovog stavka : *Odredbe ovog Ugovora izraz su volje ugovornih strana, te ga se iste odriču pobijati.*

Budući se u Prijedlogu okvirnog sporazuma u pojedinim dijelovima navodi 'odabrani ponuditelj', a u drugim 'pružatelj' (Završne odredbe) molimo izmjenu na način da se u cijelom prijedlogu okvirnog sporazuma koristi jedinstveni termin – odabrani ponuditelj.

**Naručitelj odgovara kako slijedi:**

Naknadnim uvidom u prijedlog Okvirnog Sporazuma, Naručitelj je uočio nenamjernu grešku te prihvaća sugestiju gospodarskog subjekta, te će izvršiti promjenu DZN, te briše čl.14.st.5., te u čl.18. st.1. izbacuje dio “Odredbe ovog Ugovora izraz su volje ugovornih strana, te ga se iste odriču pobijati”.

Isto tako Naručitelj će zamijeniti izraz “Pružatelj” sa “Odabrani Ponuditelj”.

Na kraju Naručitelj, upućuje ponovno gospodarskog subjekta na **izraz “Prijedlog Okvirnog Sporazuma”** što znači da je u dokumentaciji za nadmetanje stavljen Prijedlog, a ne konačan Okvirni Sporazum, te će se naknadno moći korigirati nenamjerne greške koje ne utječu na Zakonodavni okvir, niti na rok isporuke, vrstu,kvalitetu isporučene robe niti na način plaćanja.

**NARUČITELJ**

**Klinika za infektivne bolesti “Dr. Fran Mihaljević”**